**OBAVIJEST O ODRŽANOJ SJEDNICI NADZORNOG ODBORA BROJ 1/2020**

Dana 29.05.2020. održana je na Zračnoj luci Osijek sjednica Nadzornog odbora Zračne luke Osijek d.o.o. broj 1/2020, na kojoj su donesene sljedeće odluke:

**Odluka broj 1/2020**

Usvaja se Zapisnik sa sjednice Nadzornog odbora Zračne luke Osijek d.o.o. broj 2/2019 održane 5. prosinca 2019. godine.

**Odluka broj 2/2020**

Verificiraju se sljedeće odluke Nadzornog odbora donesene bez održavanja sjednice:

1. Daje se suglasnost Upravi – direktoru Zračne luke Osijek d.o.o. za zapošljavanje radnika/radnica na određeno vrijeme (1 godinu uz probni rad od 3 mjeseca) na radnom mjestu poslovna tajnica – 1 izvršitelj, pod uvjetima i na način kako je propisano Pravilnikom o radu i Pravilnikom o unutarnjoj organizaciji i sistematizaciji radnih mjesta Zračne luke Osijek d.o.o. (Odluka br. 1 e-mail/2020)
2. Daje se suglasnost Upravi – direktoru Zračne luke Osijek d.o.o. za zapošljavanje radnika/radnica na određeno vrijeme (1 godinu uz probni rad od 3 mjeseca) na radnom mjestu kontrolor težine i uravnoteženja zrakoplova – 3 izvršitelja pod uvjetima i na način kako je propisano Pravilnikom o radu i Pravilnikom o unutarnjoj organizaciji i sistematizaciji radnih mjesta Zračne luke Osijek d.o.o. (Odluka br. 2 e-mail/2020)
3. Daje se suglasnost Upravi – direktoru Zračne luke Osijek d.o.o. za zapošljavanje radnika/radnica na određeno vrijeme (1 godinu uz probni rad od 3 mjeseca) na radnom mjestu vatrogasac-vozač – 3 izvršitelja (uz opciju zapošljavanja samo vatrogasca ako se ne javi ili ne izabere traženi broj vatrogasaca-vozača) pod uvjetima i na način kako je propisano Pravilnikom o radu i Pravilnikom o unutarnjoj organizaciji i sistematizaciji radnih mjesta Zračne luke Osijek d.o.o. (Odluka br. 3 e-mail/2020)

**Odluka broj 3/2020**

Daje se suglasnost na Godišnje izvješće Uprave - direktora o poslovanju Zračne luke Osijek d.o.o. za 2019. godinu, koje će biti podneseno na odlučivanje Skupštini Zračne luke Osijek d.o.o.

**Odluka broj 4/2020**

Daje se suglasnost na godišnje financijske izvještaje Zračne luke Osijek d.o.o. za 2019. godinu i to:

* + Bilanca na dan 31.12.2019.
  + Račun dobiti i gubitka za razdoblje od 01.01.2019. – 31.12.2019.
  + Izvještaj o novčanim tokovima od 01.01.2019. – 31.12.2019. - indirektna metoda
  + Izvještaj o promjenama kapitala od 01.01.2019. – 31.12.2019.
  + Bilješke uz financijske izvještaje za godinu završenu 31.12.2019.

koji će biti podneseni na odlučivanje Skupštini Zračne luke Osijek d.o.o.

**Odluka broj 5/2020**

Primaju se na znanje financijski izvještaji za I. kvartal 2020. godine (Bilanca, Račun dobiti i gubitka, bilješke).

**Odluka broj 6/2020**

Prihvaća se izvješće neovisnog revizora Auditus d.o.o. Osijek o obavljenoj reviziji financijskih izvještaja Zračne luke Osijek d.o.o. za 2018. godinu.

**Odluka broj 7/2020**

Izvješće Nadzornog odbora o obavljenom nadzoru vođenja poslova Zračne luke Osijek d.o.o. u 2019. godini je jednoglasno usvojeno.

**Odluka broj 8/2020**

Primaju se na znanje informacije o sazivanju redovne Skupštine Zračne luke Osijek d.o.o. u 2020. godini.

**Odluka broj 9/2020**

Prima se na znanje izvješće Uprave – direktora o uvođenju funkcije praćenja usklađenosti poslovanja u Zračnoj luci Osijek d.o.o.

**Odluka broj 10/2020**

Prima se na znanje informacija o donošenju i rebalansu Kriznog plana poslovanja Zračne luke Osijek d.o.o. za 2020. godinu.

**Odluka broj 11/2020**

Prima se na znanje informacija o postupku imenovanja članova Revizijskog odbora Zračne luke Osijek d.o.o.

Na sjednici su bili nazočni svi članovi Nadzornog odbora i to: Dinko Staničić, predsjednik, Silvestar Vargek, zamjenik predsjednika, Ivica Bilac, član i Tatjana Grganović, član.